રાજકોટ શહેરમાં 2020ના પ્રારંભ સાથે જ ગુનેગારો ફરી મેદાનમાં આવી ગયા હોય તેવું લાગી રહ્યું છે સંતકબીર રોડ ઉપર કાર લઈને ઉભેલા અને અગાઉ કોઈ ગુનામાં પોલીસ ચોપડે ચડી ચૂકેલા ચારેય શખ્સોને બી ડિવિઝનના પોલીસ કોન્સ્ટેબલે પોતાની પોલીસ તરીકેની ઓળખ આપી પૂછતાછ કરતા ચારેય ઉશ્કેરાયા હતા અને જાહેરમાં જ ગાળો ભાંડી મારામારી કરી મારી નાખવાની ધમકી આપતા ભારે ચકચાર મચી જવા પામી છે જો કે પોલીસે તુરંત જ ચારેયને દબોચી લઇ કાયદાનું ભાન કરાવ્યું હતું